เมื่อคืนมีอาการผื่นลมพิษคะเลยไปพบคุณ คุณเลยให้ฉีดยาไปสองเข็ม เข็มนึงเป็นยาแก้แพ้อีกตัวไม่เเน่ใจคะ(ฉีดเข้าหลังมือ) คุณบอกว่ายาจะช่วยให้ผื่นลดลง พอเมื่อเช้าตื่นขึ้นมารู้สึกมีอาการเสียวเส้นตามมื้อทั้งสองข่าง (มือข้างที่ฉีดจะเป็นมากกว่าข้างอื่นคะ) กับขาลงจนถึงเท้าทั้งสองข้าง ไม่ทราบว่านี่เป็น side effect ของยาที่ฉีดหรือเปล่าคะ หรือเป็นอะไรกันคะ ขอบล่วงหน้าคะ
สวัสดีค่ะ อาการรู้สึกเจ็บเสียวไปตามเส้นที่มือทั้งสองข้างหลังการฉีดยานั้น อาจจะเกิดขึ้นได้กับยาบางชนิด ซึ่งเป็นอาการชั่วคราวที่เกิดขึ้นได้จากยาบางชนิดที่ก่อให้เกิดอาการระคายเคืองกับเส้นเลือดค่ะ สาเหตุอื่นๆเช่น การมีปลายเส้นประสาทอักเสบจากการถูกกดทับนานๆ การขาดวิตามินบี โรคเบาหวาน โรคพิษสุราเรื้อรัง การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อนทำให้มีอาการเสียวหรือชาไปตามแขนหรือขาที่ถูกกดทับ เป็นต้นในเบื้องต้นให้สังเกตอาการ และหลีกเลี่ยงการทำท่าที่กดทับบริเวณมือและนิ้ว ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ ถ้าตอนนี้ยังมีอาการอยู่เป็นมากไม่หาย โดยเฉพาะบริเวณที่ฉีดยา ควรกลับไปพบแพทย์ที่ทำการรักษาเพื่อเช็กดูว่าเป็นผลข้างเคียงที่รุนแรงของยาที่ทำให้เส้นเลือดบาดเจ็บหรือไม่